Idéhistorikeren [[Jonas Holst]] har således vist, hvordan der er flere eksistensfilosofiske temaer på spil hos Peter Seeberg, der på flere måder var direkte inspireret af tilgangen<ref>Holst 2003</ref>. Der er ikke mindst et særligt eksistentielt tema omkring faldet i flere af Seebergs skønlitterære bøger. Holst har også udgivet bogen ''Beskedne betydninger,'' der er en nøgle til Seebergs forfatterskab<ref>Holst 2021</ref>. Her ser Holst blandt andet på sammenhængene mellem etik og æstetik samt Seebergs inspiration fra [[Friedrich Nietzsche]] og [[Ludwig Wittgenstein]]. I 2009 redigerede [[Jonas Holst]] desuden bogen ''At tænke eksistensen'' sammen med [[Paw Amdisen]] og [[Jens Viggo Nielsen]]. Bogen bestræber sig på at genaktualisere den eksistentielle filosofi<ref>Jonas Holst, Paw Amdisen og Jens Viggo Nielsen: ''At tænke eksistensen - studier i eksistenstænkningens historie og betydning.'' Aarhus Universitetsforlag 2009</ref>. I bogen ''Venskab'' fra 2015 undersøger Jonas Holst endelig den etiske og eksistentielle betydning af venskab, og viser, hvordan venskabet står for det gode mellem mennesker<ref>Jonas Holst, Venskab, Aarhus Universitetsforlag 2015</ref>.
Filosofi